Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 760/13/7701	Bardejov, 18.10.2013
EEČ : 2-54-113-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 01.06.2013 do 31.08.2013 ako otec dieťaťa XXXXX, nar. XXXXX zvereného do výchovy a opatery matky XXXXX, nar. 28.10.1973, trvale bytom XXXXX, okr. XXXXX, v XXXXX, okr. XXXXX a inde neprispieval na jeho výživu a to aj napriek tomu, že mu táto povinnosť bola určená rozsudkom Okresného súdu v Bardejove pod č. 6C 20/2011-51 zo dňa 29.03.2011, ktorý nadobudol právoplatnosť dňa 04.04.2011 tak, že je povinný prispievať na výživu pre XXXXX sumou 100 eur mesačne vždy do 15. dňa v mesiaci k rukám matky vopred počnúc od nadobudnutia právoplatnosti rozsudku, čím takto na výživnom dlhuje sumu vo výške 300 eur,

lebo nie je tento skutok trestným činom a nie je dôvod na postúpenie veci

Odôvodnenie:
Uznesením povereného príslušníka PZ, Obvodného oddelenia PZ v Kurove zo dňa 21.09.2013 sp.zn. ČVS: XXXXX bolo začaté trestné stíhanie a vznesené obvinenie XXXXX pre prečin zanedbanie povinnej výživy podľa § 207 ods. 1 Trestného zákona na tom skutkovom základe, že v dobe od 01.06.2013 do 31.08.2013 ako otec dieťaťa XXXXX, nar. XXXXX zvereného do výchovy a opatery matky XXXXX, nar. 28.10.1973, trvale bytom XXXXX okr. XXXXX, v XXXXX, okr. XXXXX a inde neprispieval na jeho výživu a to aj napriek tomu, že mu táto povinnosť bola určená rozsudkom Okresného súdu v Bardejove pod č. XXXXX zo dňa 29.03.2011, ktorý nadobudol právoplatnosť dňa 04.04.2011 tak, že je povinný prispievať na výživu pre XXXXX sumou 100 eur mesačne vždy do 15. dňa v mesiaci k rukám matky vopred počnúc od nadobudnutia právoplatnosti rozsudku, čím takto na výživnom dlhuje sumu vo výške 300 eur.

	Poverený príslušník PZ podal po skončení skráteného vyšetrovania návrh na zastavenie trestného stíhania z dôvodu, že obvinený XXXXX svedkovi -poškodenej XXXXX, nar. XXXXX, bytom XXXXX, okr. XXXXX koncom septembra 2013 zaslal na jej účet 170 eur, čím takto vyplatil dĺžne výživné za mesiac jún 2013 a čiastočne aj za mesiac júl 2013. Ostal čiastočne dlžný za mesiac júl a to sumu 30 eur a celý mesiac august 2013 sumu 100 eur. Jej syn je od 01.09.2013 evidovaný ako nezamestnaný a nepokračuje v štúdiu.

	Podľa § 207 ods. 1 Tr. zákona kto najmenej tri mesiace v období dvoch rokov neplní čo aj z nedbanlivosti, zákonnú povinnosť vyživovať alebo zaopatrovať iného, potrestá sa odňatím slobody až na dva roky.
	 	 		
	Podľa § 215 ods. 1 písm. b/ Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie veci.
	
Za daného skutkového stavu je zrejmé, že zo strany obvineného neboli naplnené všetky znaky skutkovej podstaty trestného činu zanedbanie povinnej výživy podľa § 207 ods. 1 Tr. zákona, to znamená, že nebola naplnená objektívna stránka tr. činu, t.j. zavinené neplnenie zákonnej vyživovacej povinnosti alebo pri vyhýbaní sa takej povinnosti, ak trvá najmenej tri mesiace v období dvoch rokov (kalendárnych). V tomto prípade ide o obdobie necelých dvoch mesiacov,  a to júl a august 2013.

	Na základe vyššie uvedených skutočností bolo rozhodnuté tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš
prokurátor